Šalom ja tere õhtust! Vaatate TV7 Iisraeli Uudiseid Jeruusalemmast.
Tänased tähtsamad uudised:
Iisraeli kaitseminister Yoav Gallant hoiatas Iisraeli vaenlasi,
kuna sagenevad terrorirünnakud Iisraeli elanike ja sõdurite vastu.
USA nimetas eilset Türgi Anka-S ründedrooni allatulistamist
’kahetsusväärseks vahejuhtumiks’,
ent kaitses rõhutatult USA väeülemate otsust
droon alla tulistada kui ’enesekaitset’.
Venemaa ja Süüria hoogustavad ühiseid õhurünnakuid
džihadistide rajatistele Loode-Süüria Idlib’i kubermangus
ja Aleppo linnaosades pärast verist droonirünnakut,
milles sai surma üle 100 sõjaväelase ja viga üle 125.
Suured pinged püsivad Läänekaldal Judea ja Samaaria aladel.
Iisraeli Kaitseväe, Julgeolekuameti ja piiripolitsei eriväelased
tegid terroritõrjet mitmes paigas,
mille käigus vahistati kaks terrorismis kahtlustatavat Petlemmas.
Eile õhtul avas palestiina terrorist tule Iisraeli tsiviilsõiduki pihta,
mis sõitis Palestiina linna Huwara’t läbival peateel.
Ehkki terroristi olevat nähtud sõiduki pihta tulistamas,
õnnestus Iisraeli juhil sündmuskohalt pageda
ning tema ise, ta naine ja ta väikelaps pääsesid ilma kehaliste vigastusteta.
Kui terrorist sündmuskohalt pages,
leidsid kaitseväelased Haruv’i luureüksusest koos Julgeolekuameti
ja teiste sõduritega Samaaria diviisist
terroristi üles ja tegid ta pärast lühikest tulevahetust kahjutuks.
Saime teate, et terrorist tulistas Iisraeli autot Huwara’s.
Asusime kohe terroristi otsima
sõduritega mu Haruv’i luureüksusest, 54. pataljonist
ja ka Samaaria diviisist.
Ca 3 tunni pärast saime Julgeolekuametist täpsed andmed
hoone kohta, kus terrorist redutas.
Jooksime hoonele tormi, ja otsimise käigus avas terrorist meie pihta tule.
Tulistasin oma sõduritega terroristi, ja tegime ta kahjutuks.
Tuleb rõhutada, et kaitseväelaste seas õnneks vigastustest ei teatatud.
Pärast eilse vahejuhtumi asjaolude uurimist,
milles viis piiripolitsei YAMAS-üksuse eriväelast said eri raskusega haavu,
andis eriväelaste jaoülem lühiülevaate
selle kahetsusväärse juhtumini viinud asjaoludest.
Läksime kahtlusalust otsima Tulkarem’i pagulaslaagrisse.
Tulevahetuse käigus visati meie pihta lõhkeseadmeid.
Kui lahkusime hoonest oma masinate suunas,
viskas üks eriväelane granaadi maja poole, kust tulistati.
Granaat visati meile tagasi, ja mitu eriväelast sai haavata.
Meie, YAMASi piiripolitseinikud Judeas ja Samaarias,
püüame ikka nurjata terrorit ja saada kätte iga terroristi.
Soovin kiiret paranemist oma haavatasaanuile!
Ootame teid üksusesse tagasi!
On oluline märkida, et kolm viiest eriväelasest on siiani raskes seisundis.
Iisraeli kaitseminister Yoav Gallant käis haavatud sõdureid vaatamas,
misjärel ta avaldas kõrget tunnustust kõikidele Iisraeli julgeolekujõududele,
mis tegutsevad ööl ja päeval, et tagada Iisraeli kodanike julgeolek.
Käisin just vaatamas meie haavatuid, kaitseväelasi ja piiripolitseinikke,
kes said haavata Tulkarem’is ja ka Nablus’es.
Esmalt tahan kiita sõdureid ja eriväelasi
professionaalse töö, otsusekindluse ja vapruse pärast,
tänu millele nad jõuavad kõikjale,
igasse linna ja piirkonda, igasse nurka Judeas ja Samaarias,
ja kaitsevad Iisraeli kodanikke oma vaprate pingutuste läbi.
Arvan, et iga Iisraeli kodanik on neile nende töö eest tänu võlgu.
Iisraeli esikaitseametnik edastas veel sõnumi Iisraeli vaenlastele.
Tahan edastada selge ja terava sõnumi meie vaenlastele:
Jõuame kõikjale ja lööme kõiki,
kes püüavad teha kahju Iisraeli kodanikele või kaitseväelastele.
Kui meil see ei õnnestu väheste jõududega, naaseme suurtega.
Näitena meie võimekusest
peaksid nad meenutama meie operatsiooni Jenin’is ca 2 kuu eest.
Kui vaja, tegutseme samamoodi ka teisal.
Kaitsevägi on valmis igati kaitsma Iisraeli kodanikke igas sektoris.
Muid uudiseid:
USA on nimetanud al-Hasaka kubermangus kurdi võitlejatega sõdiva
Türgi ründedrooni allatulistamist oma vägede poolt
’kahetsusväärseks vahejuhtumiks’.
Täna rääkis (USA kaitse)minister (Lloyd) Austin telefonitsi
Türgi kaitseministri Yasar Guler’iga,
et arutada Türgi tegevust ja lähedust USA vägedele Süürias.
Minister kordas, et USA jääb Süüriasse
eranditult ISISe hävitamise kampaania toetuseks.
Minister möönis ka Türgi õigustatud julgeolekumuresid
ja rõhutas, kui oluline on tihe kooskõlastamine USA ja Türgi vahel,
et mitte ohustada USA vägede või üleilmse koalitsiooni
ISISe hävitamise missiooni.
Kindral Ryder toonitas ka,
et kahjuks pidid USA kohapealsed komandörid,
kes pidasid Türgi drooni potentsiaalseks ohuks,
enesekaitseks tegutsema.
Türgi on üks meie tugevamaid ja hinnatumaid NATO liitlasi,
ja see partnerlus jääb kestma.
Seega on see kindlasti kahetsusväärne vahejuhtum.
Täna ca kl 7:30 kohaliku aja järgi märkasid meie väed Süürias droone,
mis andsid õhulööke Hasakah’ lähedal Süürias.
Mõned löögid anti USA avaldatud tegevuspiirangutsooni (TPT) sees,
Hasakah’ lähedal, ca 1 km kaugusel USA sõdureist, kes läksid punkreisse.
Umbes 11:30 k.a.j. naasis Türgi droon TPTsse suunaga USA vägede poole.
USA komandörid hindasid siis alla 0,5 km USA sõdureist asuva drooni
potentsiaalseks ohuks.
Seejärel tulistasid USA F-16 hävitajad
drooni enesekaitseks alla, umbes 11:40 k.a.j.
On oluline märkida, et USA sõdurid vahejuhtumis viga ei saanud.
Meil polnud tol päeval märke, et Türgi ründab USAd tahtlikult.
Türgi õhujõud ja luureamet MIT sooritasid kümneid õhulööke
kurdide objektidele Põhja-Süürias, Loode-Iraagis ja osalt ka Ida-Türgis,
kus Türgi kaitseministeeriumi sõnutsi ‘tehti kahjutuks 2 kurdi võitlejat’.
Kokku tehti Türgi kaitseministeeriumi teatel õhureididel kahjutuks
vähemalt 26 võitlejat ja hävitati üle 30 sõjalise objekti ainuüksi Põhja-Süürias.
Loode-Süürias Idlib’i kubermangus ja Aleppo linnaosades
on Süüria ja Venemaa hoogustanud õhu- ja suurtükituld
islamistlike rajatiste vastu sel džihadistidest kihaval territooriumil.
Sagenenud rünnakud, mis eeldatavasti hoogustuvad veelgi,
on tingitud islamidžihadistide verisest pommirünnakust drooniparvega
Süüria ohvitserikadettide lõpupeol,
milles üle 100 sõjaväelase sai surma ja umbes 125 haavata.
Kordan: andku Allah teile tröösti ja õnnistusi!
Puhaku rahus märtrite hinged!
Tuleb märkida, et viimastel nädalail on märgatavalt hoogustunud
Vene-Süüria sõjalised ühisõppused
ja sagenenud reidid džihadistide eelpostide vastu Põhja-Süürias.
Elagu Venemaa! Elagu Venemaa!
Ehkki Damaskuse režiim süüdistab Iisraeli üha õhurünnakutes
mabam'i (hbr. k. lühend tähistamaks sõdadevahelist sõjakäiku) raames,
mis nurjavad Iraani pingutusi kinnitada sõjaliselt kanda
ja smugeldada relvi sellesse sõjast räsitud riiki,
sooritavad Venemaa, Süüria, Iraan ja Türgi kümneid rünnakuid päevas
eri positsioonide vastu
ning võitlus võimu pärast selle riigi eri alade üle näib ägenevat.
Tänan vaatamast TV7 Iisraeli Uudiseid!
Meie jaoks on oluline rõhutada, et TV7 Iisraeli stuudio töö on annetuspõhine.
Kui meie saated on teile õnnistuseks
ja te tahate aidata TV7 Iisraeli stuudiol tööd jätkata,
võite teha annetuse meie võrgulehel www.tv7israelnews.com.
Paluge ka rahu Jeruusalemmale, päästet Iisraelile
ja meie tagakiusatud usuvendade-õdede eest üle ilma.
Olen Jonathan Hessen.
Soovin õnnistud õhtut, puhkepäevi ja pühi!
Kui Jumal lubab, näeme jälle esmaspäeval samal ajal.
Tõlge: Sulev Kivastik
Šalom! Olen Danny Ayalon, endine Iisraeli suursaadik USAs,
endine asevälisminister ja Knesseti liige.
Täna on mul suur eesõigus juhatada TV7 saadet Lähis-Ida Ringvaade
ja olla ka panelist erinevates TV7 saadetes,
mis minu meelest on ülimalt valgustavad ja harivad.
Kui tahad päriselt mõista maailma,
nii globaalsel kui regionaalsel, Lähis-Ida tasandil,
tasub vaadata TV7t!
Kui sisu päriselt loeb!